Sopa de Cabra: «Pensava que el concert del dia 9 no es podria fer perquè hi hauria els tancs al carrer» | Enderrock.cat\nLa banda ha organitzat un concert-festival per tancar gira el proper 9 de desembre a Fontajau\nGerard Quintana i Josep Thió parlen de com estan vivint la situació política, d'aquesta última gran festa i de com són les sensacions com a grup\nConcert de Sopa de Cabra al Palau de la Música de Barcelona\nEnderrock | 30/11/2017 a les 20:52h\nArxivat a: Enderrock, Gerard Quintana, Josep Thió, Sopa de Cabra, entrevista\nEls últims tres anys de Sopa de Cabra han estat d'una intensitat envejable per molts grups joves. Disc, gira rere gira i consolidació absoluta de la banda que, de moment, no es planteja el futur sense deixar de tocar. De tota manera, la decisió que han pres darrerament és tancar aquesta etapa amb un gran concert i donar-se un temps de descans.\nA l'estadi de Fontajau de Girona, el dissabte 9 de desembre s'hi celebrarà la nit dels Sopa amb convidats de luxe i emocions a flor de pell. El moment polític que viu el país té, lògicament, influència en la banda. D'aquesta i altres qüestions conversem amb els dos líders de Sopa de Cabra, Gerard Quintana i Josep Thió.\nRecentment dèieu que ha estat en aquesta última gira quan heu vist clar que el grup sempre estarà amb vosaltres. Què ha passat perquè ho veieu així?\nGerard Quintana: Portem 30 anys com a banda amb tot un relat al darrere. Els 15 primers van ser de molta intensitat, no sabíem ben bé què estava passant, tot era vertiginós i anàvem gairebé a disc i gira per any. Després va venir una pausa llarga que en aquell moment era un final, i després el 2011 la celebració dels 25 anys. Quan vam veure la resposta descomunal de la gent –els tres Sant Jordis, els dos Fontajaus– ens vam adonar que no només era una celebració personal del grup, sinó que les cançons han passat a formar part del cançoner popular de la vida de la gent. A partir llavors és quan ens plantegem aquests tres anys que acabem de viure i dels quals hem gaudit moltíssim perquè cadascú ja té el seu centre més clar i sabem valorar molt més tot el que ens envolta. També ens hem adonat que tot ha de tenir els seus tempos, no té sentit girar any rere any repetint esquemes perquè és molt important tenir nous estímuls.\nJosep Thió: El que hem dit últimament és que mai deixarem de ser Sopa de Cabra. És una mentida, perquè arribarà el dia en què s'aturarà tot perquè ens morim o pel que sigui. Del que som conscients és que sempre serem en Gerard Quintana de Sopa de Cabra i en Josep Thió de Sopa de Cabra, estiguem actius o no.\nParlant d'estímuls, la situació política que viu el país és un estímul per a vosaltres?Tal com han succeït els esdveniments, us heu plantejat suspendre el comiat i continuar tocant per lluitar contra el que està passant?\nJosep Thió: Hi va haver un moment que pensava que hi haurien tancs al carrer, el 9 de desembre, i que potser no seria possible arribar a fer aquest concert.\nG.Q: Es fa molt difícil fer agenda quan fa només un mes et planteges la possibilitat que no es pugui fer el concert del dia 9. Els tempos van molt ràpids, el mes d'octubre s'ha condensat tant que sembla que hagi passat un any. El que és clar és que el que fem, ho farem amb convenciment i llibertat. Ara, però, ens hem d'aturar i reflexionar.\nEl que està passant us indigna. Però us inspira també?\nJ.T: A mi més aviat em bloquegen, em va costar molt deixar de mirar notícies i estar pendent de l'actualitat. Però al final t'adones que només fa que bloquejar-te i no et deixa fer feina. Que el que ha passat acabi formant part del relat d'una cançó podria ben ser, però crec que primer ho hem de pair. Cal trobar el relat, perquè si et quedes amb el detall (les càrregues, les injustícies...) perds el discurs de fons. De moment jo estic veient que el discurs de fons és que sempre s'ha de lluitar perquè sempre hi ha injustícies.\nG.Q: Aquests dies em vaig trobar en Quico Pi de la Serra a la manifestació del carrer Marina per la llibertat dels pressos i deia que hi ha cançons fetes fa 50 anys que ens expliquen molt millor el que està passant ara que cançons fetes fa dos anys. Això em crea un impacte molt bèstia i em fa reflexionar.\nQuin és el paper que juga la música en aquest context polític? Com podeu contribuir vosaltres que la cosa vagi millor?\nJ.T: La música és un reflex de l'actitud de la persona que la fa. Hi ha música lleugera que reflecteix que aquella persona no es preocupa gaire del que passa al món o que prefereix cantar sobre els ulls blaus de la seva estimada, i hi ha músics que traspuen el que pensen amb l'actitud vital d'inconformisme. Nosaltres potser no ens hem mullat mai molt amb les lletres.\nG.Q: Sí, però, que hi ha cançons nostres que en aquest moment agafen nous matisos, lectures i interpretacions. Crec que la música té aquesta capacitat d'aglutinar, de crear un lloc de trobada, d'evasió, que és molt bèstia. Sents que ets enmig de la gent, que no estàs sol. Aquests dies d'octubre una de les coses més angoixants que podies fer era quedar-te a casa veient la televisió o el Twitter. En canvi, quan sorties al carrer et senties millor, parlaves amb gent que no coneixies de res que et trobaves i un senyor t'expressava el que sentia i t'explicava la història del seu pare o del seu avi... Aleshores, quan hi ha música la gent està unida i amb un sentiment comú. Tampoc cal que sigui un sentiment explícit contra algú o alguna cosa, només el fet de formar part del tot fa que es visquin col·lectivament emocions sinceres i commovedores. Aquests dies parlem molt de dignitat, tant que fixa't: les opcions polítiques s'han difuminat. On és la candidatura del Pdecat? A la llista de Junts per Catalunya el primer del Pdecat és al número vint-i-tants, fins i tot els de Demòcrates, que eren d'Unió, estan amb Esquerra.\nI veient tants independents a les llistes, no us heu vist temptats a participar-hi? Us ho han proposat?\nG.Q: Alguna vegada sí que ens havien tirat la canya, però aquest cop no.\nJ.T: Crec que entrar en aquest món requereix molta predisposició. Ara mateix el meu projecte és un altre, i entrar en política no hi té cabuda mentre continuï treballant.\nG.Q: També és diferent una llista unitària perquè es fa front a l'Estat d'una manera transversal. El fet que al final es fessin llistes separades et fa pensar que des de la música pots contibuir igualment o més sense necessitat d'estar en una llista on no comparteixes el cent per cent del programa. Tampoc hem estudiat per ser polítics, crec que podem ser molt més útils fent cançons. A més, també cal que hi hagi discurs des de la societat, que no sigui una exclusiva del candidat o del militant, perquè la gent del carrer està menys condicionada. Bàsicament, perquè no ha de respondre a unes pautes lògiques i necessàries de partit que sovint provoquen menys llibertat de discurs. I de vegades les pautes són més properes, però mira què els passa als partits d'àmbit estatal, que aquí han de dir una cosa i allà en fan una altra.\nSopa de Cabra en el seu últim concert al Palau de la Música per celebrar l'aniversari del diari Ara. Foto: Xavier Mercadé\nCom us plantegeu el concert del dia 9?\nJ.T: Volíem fer alguna cosa especial per al final de gira, en Xevi Pascual ens va proposar fer un festival que tingués continuitat i ens va semblar bona idea. Vam estar pensant com ens agradaria que fos, quina música ens agradaria que hi sonés...\nG.Q: Sí, hi vam fer una llista. Però no només ens ho van proposar, nosaltres ja volíem fer un comiat d'aquests tres anys sortint de la rutina. És que aquests tres anys han estat molt guapos, des del que va passar el 2015 amb aquells tres únics concerts (Mataró, Sant Feliu de Guíxols i Cambrils), amb la possibilitat del 2016 fer una gira amb una producció i unes condicions excel·lents. I després aquest any que no ens l'esperàvem de gira, que també ha estat genial, despullant-nos de la producció que portàvem i podent anar a tot arreu, fins i tot fent totes les illes. Amb tot, volíem que el final també fos especial.\nLa idea és consolidar aquest final perquè així tingueu una gran nit de Sopa a l'any?\nG.Q: A veure si podem fer concerts l'any que ve. A veure vestits de quin color els podrem fer.\nJ.T: El futur és difícil de predir, com que és la primera edició està tot per escriure i si l'any que ve no ens interessa, podem dir que ho fem cada dos anys. Dependrà de moltes coses.\nDel cartell què me'n podeu dir?\nG.Q: Que té molt de sentit. Primer, per la ubicació: la ciutat de Girona és important per al grup, era el nostre cau quan vam començar i la gent ens va fer molt de costat. Després, recuperar d'una banda l'Adrià Puntí, amb qui hem anat molt de la mà, recordant aquell concert a Les Casernes de Girona, que el feien per la tele; i de l'altra, M-Clan, una banda germana quant a estil i visió. Si haguéssim estat de Múrcia, segurament hauríem coincidit als mateixos llocs, a més que són gent molt senzilla i que estimen molt la música. De moment, però, no volem crear coses que ens lliguin, pot ser que l'any que ve o d'aquí a dos anys no sigui a Fontajau o que sigui durant una setmana i en diferents dates.\nJ.T: A l'estiu no ho veig. Si es repeteix, podríem mirar que es vinculés al Temporada Alta.\nEsperem que es continuï fent.\nG.Q: Si cau el Temporada Alta, voldrà dir que tot el món cultural català està fotut. Si cau, després cauran el Lliure, el Nacional, el MNAC, la CCMA... caurà tot.\nDesprés del comiat, el vostre futur immediat quin és?\nG.Q: Jo el dia 10 tornaré a casa i em tiraré un mes i pico tranquil acabant d'escriure unes coses que estic fent, a partir d'aquí si algú té ganes de fer alguna cosa... Crec que en Cuco i en Pek (baixista i guitarrista de Sopa de Cabra) tenien ganes de fer alguna cosa amb Kabul Babà, també sé que en Pek està fent una maqueta ell sol cantant, cosa que crec que revolucionarà el panorama musical.\nJ.T: El meu futur immediat a partir del 10 és no fer res. Aquest octubre, després d'acabar la gira d'estiu, vaig començar a treballar a l'estudi de casa, i després m'he trobat que no podia fer res perquè entre concerts i la preparació d'altres projectes no he pogut dedicar-me a fer cançons. Ara descansaré, posaré ordre a tot el que m'ha anat quedant pendent de la vida diaria, i fins i tot una setmana de vacances al febrer potser caurà.


Un Barça amb Leo Messi recuperat juga a l'Alcoraz - Empordà\nUn Barça amb Leo Messi recuperat juga a l'Alcoraz\nCoutinho estarà tres mesos de baixa després d'operar-se d'una lesió al menisc del genoll i l'Osca perd Borja García, positiu pel virus\nddg/efe. barcelona 03.01.2021 | 06:30\nUn Barça amb Leo Messi recuperat juga a l'Alcoraz L'Empordá\nEl Barça recupera Leo Messi per visitar aquesta nit l'Osca (21h) en un partit marcat per les urgències dels dos conjunts. Per als aragonesos, cuers, però també per als catalans, que necessiten els tres punts per no perdre definitivament el tren de la Lliga.\nPer a l'equip d'Osca, que només ha guanyat un partit aquesta temporada, sembla vital la victòria davant un rival que en circumstàncies normals seria poc menys que invencible però que en les actuals deixa una escletxa per somiar amb aquest triomf tan necessari, no només pels punts en joc sinó pel que representaria moralment. Precisament el fet que l'equip de Ronald Koeman estigui protagonitzant una temporada molt per sota del que s'esperava pensar que la utopia es pugui convertir en realitat.\nEl Barça s'encomana al tòpic per iniciar el 2021 amb optimisme. L'equip blaugrana ha sumat aquest curs set victòries, quatre empats i quatre derrotes, xifres que el situen sisè. El tècnic segueix sense trobar la tecla tàctica. El 4-2-3-1 ja no és indiscutible. Per això, la disposició amb vista a aquest diumenge és una incògnita. A més, la lesió de Philippe Coutinho, que estarà tres mesos de baixa després de ser operat d'una lesió al menisc del genoll esquerre, obliga Koeman a recórrer a un Messi que ja pot negociar lliurement amb altres clubs a sis mesos de que acabi el seu contracte. A les absències de Coutinho, Piqué, Ansu Fati i Sergi Roberto se suma la de Samuel Umtiti per problemes estomacals.\nAl davant el Barça hi trobarà el conjunt aragonès, que haurà de millorar les prestacions que ha mostrat fins ara i, sobretot, evitar els errors a la zona de el mig camp i en la defensiva que partit rere partit li estan costant punts i més punts. L'equip que entrena Miguel Ángel Sánchez «Míchel» podria canviar el seu habitual dibuix tàctic i passar a jugar amb cinc defenses tenint en compte que mantenir la lluita per la possessió de l'esfèric davant el Barcelona sembla gairebé impossible. Míchel compta per a aquest enfrontament amb les baixes per lesió de del davanter Sandro Ramírez i del lateral Pablo Maffeo, a més de la de l'exjugador del Girona Borja García, després de donar positiu ahir per coronavirus.


Avui celebrem el dia 28 de maig: Dia Internacional del Joc!!!! – Blocdepares\nCom encarem les il·lusions i les frustracions?\nBenvolguts amics i amigues del blocdepares!!!!\nAvui estem de celebració i com cada any el dia 28 de maig celebrem el Dia Internacional del Joc !!!!\nNosaltres, que ens agrada molt jugar i que entenem el joc com una part essencial de la vida i de l’aprenentatge de les persones us ho volíem recordar simplement com un dia especial que és per nosaltres !!!!\nNo us demanem que avui jugueu molt i prou sinó que anirem més enllà i us demanarem que durant l’any jugueu molt amb qui sigui, amb la família, a l’escola, amb els amics, però no deixeu de jugar perquè com diu l’Oriol Comas, jugar ens farà més feliços!!!\nDes del blocdepares us animem a jugar i per aquest motiu us oferim una sèrie de idees de jocs que ens proporcionen la gent que han fet el bloc “Jugar es un derecho“, que són un dels impulsors i promotors de la celebració del dia del Joc!! Ens plantegen moltes idees com:\n1.Proposar una partida de parxís, de cartes o de qualsevol joc al voltant de la taula\n2.Baixar al parc a jugar amb la baldufa, el io-ió, amb cordes o gomes de saltar, a la pilota\n3.Sumar-vos a l’acció proposta amb el hashtag #ActitudLúdica i fotografiar tot allò que, al vostre voltant, tengui una espurna d’actitud lúdica. I qualsevol altra idea que pugis portar a terme sol o en companyia para per passar una bona estona de joc!\n4.Baixar les bicicletes i els tricicles i donar una volta pel parc més proper\n5.Treure les nines i els monstres a passejar\nSi voleu veure les moltes idees que ens proporcionen, ho podeu fer clicant el següent enllaç:\nCOM CELEBRAR EL DIA INTERNACIONAL DEL JOC?\nPer acabar us fem arribar un vídeo de la celebració del Dia Internacional del Joc de l’any 2015 a Barcelona!!!!\nUs animem a celebrar un dels dies més importants de l’any !!!!


Com arribar a Naturlandia a Andorra la Vella amb Bus\nCom arribar a Naturlandia a Andorra la Vella amb Bus?\nIndicacions a Naturlandia de Andorra la Vella amb transport públic\nLes següents vies de trànsit tenen rutes que passen a prop de Naturlandia\nEstacions de Bus a prop de Naturlandia a Andorra la Vella\nLa Riberola 88 min caminant VEURE\nBus línies a Naturlandia a Andorra la Vella\nQuines són les estacions més properes a Naturlandia?\nLes estacions més properes a Naturlandia són:\nLa Riberola és a 6917 metres de distància, 88 minuts caminant.\nQuines Bus línies paren a prop de Naturlandia?\nAquestesBus línies paren a prop de Naturlandia: L1.\nTransport Públic fins a Naturlandia a Andorra la Vella\nEt preguntes com arribar a Naturlandia dins de Andorra la Vella, Andorra? Moovit t'ajuda a trobar la millor manera d'arribar a Naturlandia amb indicacions pas a pas des de l'estació de trànsit més propera.\nMoovit proporciona mapes gratuïts i indicacions en directe per ajudar-te a navegar per la teva ciutat. Consulta horaris, rutes, horaris i esbrina quant triga a arribar a Naturlandia en temps real.\nBusques la parada o l'estació més propera a Naturlandia? Consulta aquesta llista de parades més properes al teu destí: La Riberola.\nPots obtenir Naturlandia per a Bus. Aquestes són les línies i rutes que tenen parades properes - Bus: L1\nVols veure si hi ha una altra ruta que t'hi porti en un moment? Moovit t'ajuda a trobar rutes o horaris alternatius. Aconsegueix direccions des de Naturlandia fàcilment des de l'aplicació o lloc web de Moovit.\nFem fàcil anar a Naturlandia, és per això que més de 930 milions d'usuaris, inclosos els de Andorra la Vella, confien en Moovit com la millor aplicació per al transport públic. No et cal baixar cap aplicació d'autobús o tren, Moovit és la teva aplicació de transport tot en un que t'ajudarà a trobar el millor horari d'autobús o tren disponible.\nNaturlandia Naturlàndia és un parc temàtic multiactivitat situat a la muntanya de la Rabassa, a Sant Julià de Lòria, Andorra. És una iniciativa inaugurada el 2007 pel comú de la parròquia amb la intenció de dinamitzar el Camp de Neu de la Rabassa, l'única estació d'esquí de fons del principat. Fins a l'any 2007 les instal·lacions només s'utilitzaven durant la temporada d'esquí o bé com a camp de tir al plat. Naturlàndia es divideix en dues cotes, la primera a una alçada de 1.600 metres i la segona a una de 2.060 metres. Disposa d'una granja escola i un amfiteatre per a 700 persones.\nLlocs d'interès pròxims a Naturlandia a Andorra la Vella\nLínies de transport públic amb estacions més properes a Naturlandia a Andorra la Vella\nLínies Bus amb estacions més properes a Naturlandia a Andorra la Vella\nMés fàcil arribar a Naturlandia amb l' app!


El Col·legi i SARquavitae firmen un conveni de col·laboració\nEl Col·legi i SARquavitae, empresa líder en serveis sanitaris i socials, han signat, el 30 de juny, un conveni en virtut qual col·laboraran en activitats de formació en matèria de serveis sanitaris.\nA més, totes dues entitats treballaran en el projecte d'organitzar ponències dirigides als col·legiats i les famílies. D'altra banda, els professionals es beneficiaran d’avantatges per accedir als diferents serveis que s’ofereixen als centres residencials de SARquavitae.\nTant SARquavitae com el Col·legi Oficial estudiaran la possibilitat de crear un premi d'investigació per a alumnes de batxillerat sobre temes relacionats amb la gent gran.\nLa degana Josefina Cambra Giné, i Javier Jiménez Calavia, director de la Fundació SARquavitae, han signat un acord que estarà en vigor durant un any, encara que totes dues entitats han expressat la seva intenció d'iniciar una col·laboració estratègica a llarg termini per dur a terme diferents projectes.\nLa col·laboració entre el Col·legi SARquavitae i el Col·legi respon a la voluntat de la nostra institució d’oferir als col·legiats uns serveis útils i beneficiosos no només per a la pràctica professional, sinó també per a la seva qualitat de vida en general.


Dijous, 04 February 2021\nQui recorda els primers balls de la recuperació del Carnaval? A la imatge, d'autor desconegut, un ball de Carnaval a la Corxera l'any 1983\nDivendres, 27 November 2020\nAnem a banyar a Sant Pol?\nLa platja de Sant Pol, plena de banyistes, en una fotografia de Pere Rigau de l'estiu de 1972. Anar a Sant Pol sempre ha estat quelcom especial pels guixolencs. Una mena de petites vacances sense sortir de casa. Quins records teniu d'aquesta platja?\nDivendres, 29 January 2021\nOn quedaran els norais?\nInici de les obres de l'entrada del club nàutic al racó de Llevant l'any 1969, en una imatge de Lluís Esteva. En primer terme, un dels norais de pedra encara toca l'aigua. Al fons, nous edificis s'alcen al passeig dels Guíxols\nDijous, 29 October 2020\nPerspectiva de la cruïlla del passeig del Mar amb la Rambla durant la nevada del Nadal de l'any 1962 en una fotografia d'autor desconegut. Poques vegades una ciutat de costa pot gaudir d'un veritable Nadal blanc\nDivendres, 15 January 2021\nUna pista de patinatge als jardins Juli Garreta\nPerspectiva de la pista de patinatge situada als jardins Juli Garreta, poc abans de la seva inauguració l'any 1952, en una imatge de J. Puig-Ferran i A. Campañá. Des del seu inici la pista acolliria partits d'hoquei patins i de bàsquet\nEls estudiants disfressats\nDesfilada dels estudiants per la festivitat del seu patró Sant Tomàs d'Aquino a finals dels anys seixanta, en una imatge d'autor desconegut. La despertada de professors, la desfilada, les competicions esportives i el festival formaven part dels actes d'aquesta diada\nDimarts, 22 December 2020\nEls reis d'Orient a la plaça del Mercat amb tot a punt per rebre les cartes dels nens, en una fotografia d'Enric Figueras del 5 de gener de 1974. D'una manera o una altra els reis no falten mai a la seva cita\nDijous, 24 September 2020\nA quina hora sortirem?\nEls horaris i destinacions dels creuers turístics Costa Brava, situats a la platja de Sant Feliu, en una imatge de Jordi Verrié Faget de finals dels anys seixanta\nDijous, 10 December 2020\nIl·luminació de Nadal a la Rambla, vista des de la banda del passeig del Mar, en una imatge de Josep Escortell de principi dels anys setanta. La decoració de carrers i espais públics amb llums és una tradició que es manté avui dia\nDimecres, 02 September 2020\nEls castells de la platja\nPerspectiva de la platja de Sant Feliu, plena de concursants i públic, durant el X concurs Internacional de Castells de Sorra de l'any 1968 en una imatge d'autor desconegut. Durant molts anys el concurs de castells era una cita obligada a l'estiu\nDijous, 03 December 2020\nUn ase venedor\nAse carregat de peces de ceràmica a la barana de mar, prop el racó de garbí, a principi dels anys setanta en una imatge d'autor desconegut. Durant els estius era habitual la venda ambulant d'objectes de ceràmica als visitants amb el reclam de l'ase very typical\nDijous, 27 August 2020\nL'enderroc del casino dels Senyors\nL'edifici del casino el Guixolenc (també conegut com el casino dels Senyors) durant el seu enderroc l'any 1976, en una fotografia de Lluís Blanch. La pèrdua d'aquest edifici significà una important minva del patrimoni arquitectònic de la ciutat


L’Ajuntament manté la negativa davant RESMAR, qui demana que se li paguin 86.000 euros | Ràdio Arenys 91.2FM\nSocietat Medi Ambient Divendres 20 de desembre del 2019\nL’Ajuntament manté la negativa davant RESMAR, qui demana que se li paguin 86.000 euros\nL’atleta de la Penya Apa Anem-hi, Marta Mitjans, …\nL’alcaldessa Annabel Moreno informa que l’import reclamat no s’ha justificat amb cap mena de documentació i destaca que la Secretària municipal està redactant un informe que detalla que l’Ajuntament de la nostra vila no té cap deute amb RESMAR.\nInforma que al mes d’abril passat RESMAR van reclamar-los un import de 140 mil euros. Més tard, al novembre els van demanar 174 mil euros i ara en demanen 86 mil. Moreno, doncs, critica aquestes incongruències i també les paraules del regidor Estanis Fors, que considera que no està defensant els interessos de l’Ajuntament de la nostra vila. Té clar que l’import reclamat no està justificat i informa que la Secretària municipal està redactant un informe conforme l’Ajuntament no deu res.\nMoreno informa que no han aportat cap tipus de documentació que justifiqui la demanda d’aquest suposat deute en relació a la recollida selectiva. Insinua que darrere RESMAR hi ha un exregidor de l’Ajuntament d’Arenys de Mar que està al CCM. Sospita que aquest podria estar agreujant el conflicte entre l’Ajuntament i RESMAR i espera que els disset regidors de la nostra vila lluitin per la vila i no pel consell comarcal. Tot i aquests problemes, Moreno té clar que el conflicte es resoldrà i remarca la necessitat de posar en marxa el nou plec de Recollida Selectiva Porta a Porta a tot el municipi.\nMoreno explica que estan treballant en aquest nou plec de Recollida Selectiva i que, per fer-ho, s’han reunit amb membres de l’oposició a la nostra vila. Considera que és molt trist que la consellera del Consell Comarcal, Montserrat Garrido, insinués públicament que els arenyencs són bruts i que l’Ajuntament no realitza prou campanyes de conscienciació social.


El govern espanyol xifra en 8.455 milions d'euros el dèficit fiscal de Catalunya el 2011 - Regió7 :: El Diari de la Catalunya Central\nEl govern espanyol xifra en 8.455 milions d'euros el dèficit fiscal de Catalunya el 2011\nEl territori amb més saldo negatiu és Madrid amb 16.723 milions i la més beneficiada és Andalusia amb 7.421 milions\nacn | madrid 23.07.2014 | 12:59\nLes balances fiscals que el govern espanyol ha donat a conèixer aquest dimecres recullen que el dèficit de Catalunya el 2011 va ser de 8.455 milions d'euros, un 4,35% del PIB català. És la diferència entre els 9.365 milions que l'Estat va recaptar a Catalunya i els 910 que s'hi va gastar aquest any. Per càpita, la diferència entre els ingressos i les despeses de l'Estat a Catalunya dóna com a resultat un saldo negatiu de 1.119 euros per persona, la diferència entre els 1.239 que paga en impostos i els 120 que recupera. Catalunya se situa d'aquesta manera com la segona comunitat en dèficit fiscal, per darrere de Madrid, amb un saldo negatiu de 16.723 milions d'euros i 2.575 euros per persona.\nLes altres comunitats amb dèficit fiscal són el País Valencià (2.018 milions i el 2,03% del seu PIB), i les Illes Balears (1.483 milions i el 5,71% del PIB).\nAndalusia té un superàvit de 7.421 milions\nLa resta reben més del que aporten. Andalusia té un superàvit de 7.421 milions d'euros, el 5,24% del seu PIB. La segueix Canàries, amb 4.054 milions d'euros i un superàvit del 9,96% del PIB; Castella i Lleó, amb 3.929 milions i el 7,10% del PIB; Galícia amb 3.240 milions i el 5,79% del PIB; Extremadura amb 2.991 milions i el 17,64% del PIB.\nDesprés va Castella-La Manxa amb 2.043 milions i el 5,50% del PIB; Astúries amb 1.666 milions i el 7,41% del PIB; el País Basc amb 1.576 milions i el 2,43% del PIB; Ceuta i Melilla (juntes), amb 702 milions i el 24,75% del PIB; i Aragó, amb 633 milions i l'1,90% del PIB.\nPer últim Cantàbria amb 205 milions i l'1,61% del PIB; Múrcia amb 173 milions i el 0,64% del PIB; Navarra, amb 35 milions i el 0,19% del PIB; i per últim La Rioja, amb 12 milions i el 0,16% del PIB.\nLa xifra de dèficit fiscal de Catalunya és gairebé la meitat dels càlculs del Govern de la Generalitat pel mètode del flux monetari. Les balances que va presentar el conseller d'Economia, Andreu Mas-Colell al mes de juny respecte el mateix any 2011 apunten que el dèficit fiscal de Catalunya amb l'Estat va arribar als 15.006 milions d'euros, el que equival al 7,7% del producte interior brut català.\nNo s'allunyen tant, però, dels mateixos càlculs de la Generalitat amb el mètode de càrrega-benefici, que situaven el dèficit fiscal de Catalunya és d'11.087 milions, equivalent al 5,7%.\nSi es té en compte el saldo per càpita, Madrid (-2.575 euros per habitant), Balears (-1.329 euros), Catalunya (-1.119 euros), i el País Valencià (-394) són les úniques comunitats amb saldo negatiu.\nPer contra, els habitants de Ceuta i Melilla tenen un saldo positiu de 4.312 euros per persona. Els d'Extremadura 2.697 euros per persona; els de Canàries 1.910; els d'Astúries 1.544; els de Castella i Lleó 1.539; els de Galícia 1.162; els de Castella-La Manxa 964; els d'Andalusia 880; els del País Basc 720; els d'Aragó 469; els de Cantàbria 345; els de Múrcia 117; els de Navarra 54; i els de La Rioja 39\nMas acusa Montoro de fer servir només un mètode de càlcul en les balances fiscals per un "interès purament polític". Arreu\nEl Govern estudiarà per què el mètode de càlcul del govern espanyol rebaixa en un 25% el dèficit fiscal català. Economia


Audicions primària i secundària musical ~ Escola Pia Sabadell\nHome » música » Audicions primària i secundària musical\nAudicions primària i secundària musical\nLa setmana passada vam poder gaudir d’unes tardes plenes de música a la sala d’actes de l'Escola Pia de Sabadell. Tots els alumnes de primària i secundària musical van demostrar la feina feta durant aquest primer tram de curs davant un públic entregat.\nUnes audicions molt variades, on es van poder veure les múltiples especialitats instrumentals de forma solista i en petits grups de cambra. Les audicions van acabar el divendres coincidint amb la festa de Carnestoltes, on molts nens van tocar disfressats i la vetllada va ser encara més festiva. En definitiva, una setmana on es va respirar una enorme il•lusió i molta música.\nFelicitem doncs a tots els petits grans artistes, als seus professors i les famílies per la feina feta, l’esforç i la gran passió que tenen per la música. BRAVO! En aquest enllaç podreu veure més fotografies de les audicions.\nCom deia Charlie Parker: "La música és la teva pròpia experiència, els teus pensaments, la teva saviesa: l’has de viure”


Els mossos acusats neguen haver disparat pilotes de goma - Empordà\nEl subinspector i l'escopeter del «cas Quintana» s'autoexculpen dient que van llançar salves\nL´escopeter dels Mossos declarant al judici pel «cas Ester Quintana». acn\nEl subinspector i l'escopeter acusats de rebentar l'ull a Ester Quintana van assegurar ahir al tribunal que es van limitar a disparar salves per provocar «soroll» i dispersar un grup d'una quinzena de persones que els llançaven pedres i ampolles, per la qual cosa la seva actuació va ser «proporcional».\nTots dos processats van declarar ahir en la penúltima sessió del judici que se celebra en la secció tercera de l'Audiència de Barcelona, en la qual la Fiscalia va elevar a definitiva la seva petició de dos anys de presó i quatre d'inhabilitació per als agents per rebentar l'ull a la manifestant amb el tret d'una pilota de goma en la vaga general de 14 de novembre del 2012.\nTant el subinspector com l'escopeter, als quals l'Audiència va permetre declarar després de testimonis i perits, es van acollir al seu dret a no contestar a les preguntes de l'acusació particular exercida per la manifestant ferida, que també va elevar a definitiva la seva petició de nou anys de presó per als agents. Després de recalcar que no van disparar ni una sola pilota de goma en tot el 14N, els acusats van afirmar que, durant la seva breu intervenció al lloc des del qual Quintana va rebre l'impacte, no es van adonar dels moviments dels membres del furgó 414, sobre els quals la defensa aboca sospites en situar-los en una posició més a tret d'Ester Quintana que els processats. Durant l'interrogatori, els agents processats sí que van sembrar dubtes sobre l'actuació dels antiavalots de la furgoneta 414. El subinspector va apuntar que li va resultar sospitosa l'actitud dels integrants de la 414 en els interrogatoris: «quan d'una furgoneta ningú no es recorda de res, doncs home...», va apuntar.\nEn la mateixa línia es va manifestar l'escopeter acusat, que va afirmar que al lloc en què Quintana va ser ferida va efectuar «una salva o dos» -no ho recorda-, després de rebre una ordre «genèrica» del subinspector de disparar projectils sense munició, per dispersar els esvalotadors. Aquest també va apuntar a una actuació irregular dels antiavalots de la furgoneta 414.


SERVEI DE DIVERSES PÒLISSES D'ASS...\nSERVEI DE DIVERSES PÒLISSES D'ASSEGURANCES DELS RISCOS DE L'AJUNTAMENT DE BARBERÀ DEL VALLÈS\nContractació promoguda per l'Ajuntament de Barberà del Vallès, com a prenedor, de les pòlisses d'assegurances que garanteixen la cobertura dels riscos que es deriven de l'activitat normal que desenvolupa com a corporació local. El contingut i el detall de les pòlisses a contractar es recullen en els plecs de prescripcions tècniques, essent possible la contractació de forma conjunta o individualitzada per lots. Les assegurances són les següents:\nLot 1. Cobertura dels riscs derivats de la responsabilitat civil i/o patrimonial en què pugui incórrer l'Ajuntament i els seus ens dependents, així com la responsabilitat civil i/o patrimonial derivada de l'actuació de les autoritats i el personal al seu servei, pels danys que pugui ocasionar a tercers o a coses en exercici de les seves funcions i competències.\nLot 2. Cobertura (continent i contingut) de les pèrdues o danys materials en els béns mobles i immobles que constitueixen el patrimoni de l'Ajuntament i els seus ens dependents, que es detallen a l'Annex 2.1 del Plec.\nLot 3. Cobertura d'accidents del personal de l'Ajuntament i dels seus ens dependents, tant funcionari com laboral i dels membres electes de la Corporació, que es detallen a l'Annex 2.2 del Plec.\nLot 4. Cobertura de defensa i reclamació de danys patrimonials i de les autoritats i el personal de l'Ajuntament i dels seus ens dependents, tant funcionari com laboral i dels membres electes de la Corporació, que es detallen a l'Annex 2.2 del Plec.\nLot 5. Cobertura de vehicles propietat de l'Ajuntament, que es detallen a l'Annex 2.3 del Plec.\nLot 6. Cobertura d'accidents pel col·lectiu d'abonats de les instal·lacions esportives de l'Ajuntament.\nLot 7. Cobertura d'accidents pel col·lectiu de diverses activitats de l'Ajuntament (Gent gran: sortides en autocar, caminades, gimnàstica i ball de saló).\n272.200,00 € sense IVA 272.200,00 € IVA inclòs (0,00%)\n01/10/20 - 30/09/21\n598.840,00 € sense IVA\nEl contracte tindrà una durada de dos anys, coincident amb la vigència de les pòlisses contractades, prèvia la seva formalització en document administratiu. No obstant, abans del seu venciment, el contracte es podrà prorrogar anualment per mutu acord de les parts i de forma expressa fins a dos anys més, sense que la seva durada total, incloses les pròrrogues, pugui excedir dels 4 anys.\n27/01/21 13:30 h Publicació acreditada pel Consorci Administració Oberta de Catalunya\nCobertura (continent i contingut) de les pèrdues o danys materials en els béns mobles i immobles que constitueixen el patrimoni de l'Ajuntament i els seus ens dependents, que es detallen a l'Annex 2.1 del Plec.\nMGS SEGUROS Y REASEGUROS, S.A\n103.820,40 € amb IVA\nCobertura d'accidents del personal de l'Ajuntament i dels seus ens dependents, tant funcionari com laboral i dels membres electes de la Corporació, que es detallen a l'Annex 2.2 del Plec.\nMARKEL INSURANCE, S.E\n3.615,86 € amb IVA\nCobertura de defensa i reclamació de danys patrimonials i de les autoritats i el personal de l'Ajuntament i dels seus ens dependents, tant funcionari com laboral i dels membres electes de la Corporació, que es detallen a l'Annex 2.2 del Plec.\nARAG, SE SUCURSAL EN ESPAÑA\n25.978,22 € amb IVA\nCobertura de vehicles propietat de l'Ajuntament, que es detallen a l'Annex 2.3 del Plec.\nMGS SEGUROS Y REASEGUROS, SA\nCobertura d'accidents pel col·lectiu d'abonats de les instal·lacions esportives de l'Ajuntament.\n8.600,00 € amb IVA\nCobertura d'accidents pel col·lectiu de diverses activitats de l'Ajuntament (Gent gran: sortides en autocar, caminades, gimnàstica i ball de saló).\n1.748,56 € amb IVA\nN774200030 CONTRACTE FORMALITZAT LOT 2 MGS (protecció dades).pdf\nN774200030 CONTRACTE FORMALITZAT LOT 3 MARKEL (protecció dades).pdf\nN774200030 CONTRACTE FORMALITZAT LOT 4 ARAG (protecció dades).pdf\nN774200030 CONTRACTE FORMALITZAT LOT 5 MGS (protecció dades).pdf\nN774200030 CONTRACTE FORMALITZAT LOT 6 MGS (protecció dades).pdf\nN774200030 CONTRACTE FORMALITZAT LOT 7 SURNE (protecció dades).pdf


L'Alt Urgell posa en marxa una nova campanya de recollida de joguines\nS'hi podrà participar fins al pròxim 30 de desembre\nPresentació de la campanya de recollida de joguines de l'Alt Urgell. / AJ. LA SEU\nLa Seu d'UrgellCoincidint amb l'arribada de les festes de Nadal, l'Alt Urgell ha posat en marxa una campanya de recollida de joguines i de diners. Sota el títol 'Cap infant sense il·lusió. El nostre comerç també hi juga', hi participen diversos comerços de la Seu d'Urgell, Oliana, Organyà i Coll de Nargó, amb la col·laboració de Serveis Socials, Sedis Bàsquet, Club Hoquei i Patinatge Artístic Cadí-la Seu d'Urgell, Club Cadí Canoë-Kayak, EDFOR, Càritas, Intress, Associació Hostaleria Alt Urgell i Caser. La recollida s'allargarà fins al pròxim 30 de desembre, per tal que els infants puguin rebre les joguines per Reis.\nLa presentació d'aquesta renovada campanya ha tingut lloc aquest dilluns al Racó dels Desitjos del Món Màgic de les Muntanyes de la Seu d'Urgell. Hi han pres part la tinent d'alcalde d'Atenció a les Persones de l'Ajuntament de la Seu d'Urgell, Marian Lamolla, i la regidora d'Infància i de Comerç, Núria Tomàs, així com els presidents dels clubs esportius Sedis Bàsquet, Pere Porta, el Club Hoquei i Patinatge Artístic Cadí-la Seu d'Urgell, Joan Garreta, i el president del Club Cadí Canoë-Kayak, Marc Vicente.\nMarian Lamolla ha manifestat que la campanya "té com a objectiu que els nens i nenes de la Seu i comarca de famílies en risc d'exclusió social rebin el regal que han demanat per carta als Reis Mags d'Orient". "Aquesta campanya ve marcada enguany per la pandèmia i s'ha hagut reinventar perquè cap infant es quedi sense la seva il·lusió", ha afegit Lamolla.\nPer la seva part, Núria Tomàs ha explicat com la campanya d'enguany s'ha reconvertit a causa de l'actual situació sanitària: "aquest any volíem fer una campanya que a la vegada pogués beneficiar el comerç de la Seu d'Urgell. Per això, hem ampliat els articles a joguines, papereria, llibreria, roba infantil i esport".\nAixí, cada comerç dedicat a algun d'aquests articles, i que hagi volgut participar en la campanya, tindrà una caixa i una guardiola específiques per a l'ocasió. Tothom que vulgui fer una donació per als infants podrà comprar un article a un dels comerços i dipositar-lo a la caixa de l'establiment on fa la compra. També hi ha l'opció de fer una donació econòmica a la guardiola. Aquests diners es gastaran en algun article per als infants en aquell mateix comerç. "D'aquesta manera el comerç en particular surt beneficiat de les compres que es facin", ha reblat Tomàs.\nVal a dir també que aquest any s'hi han afegit comerços i ajuntaments dels municipis alturgellencs d'Oliana, Organyà i Coll de Nargó. En total, hi participen vint comerços: setze a la Seu, dos a Organyà, un a Oliana i un a Coll de Nargó. També tindran guardioles a l'Ajuntament i a l'Oficina de Turisme d'Oliana.\nPel que fa a les capses i les guardioles on es recullen joguines i donatius que hi ha ubicades als comerços, establiments i ajuntaments col·laboradors, aquestes han estat elaborades pel Servei d'Integració Socioeducativa, el Club Social El Picot i el centre prelaboral INTRESS, als quals Marian Lamolla ha volgut "agrair públicament la seva col·laboració".\nPer la seva part, Pere Porta, en representació dels quatre clubs esportius de la Seu d'Urgell que participen en aquesta campanya de recollida de joguines, ha destacat que "aquesta campanya, impulsada des de fa cinc anys pel Sedis Bàsquet juntament amb Càritas i Caser Oliana, i on hi prenen part des de l'any passat el Club Hoquei i Patinatge Artístic Cadí-la Seu d'Urgell i l'Escola de Futbol Orgèl·lia (EDFOR), enguany també compta amb el Club Cadí Canoë-Kayak".\nPorta ha manifestat que "participar en aquesta campanya és motiu d'alegria, i que malgrat que enguany sigui diferent perquè no podem recollir joguines a les instal·lacions esportives degut a les circumstàncies sanitàries que vivim, ens hem adaptat per tal que cap infant es quedi sense la seva il·lusió".\nsolidaritat joguines Alt Urgell


Palau i Fabre: «L'amor ho és tot» Palau i Fabre: «L’amor ho és tot» – Catorze\nArxivat a: Converses, Josep Palau i Fabre, Reflexions, Biblioteca\n1. La gent té una idea molt deformada de mi: la majoria creuen que vaig escriure uns quants poemes de joventut, que són els Poemes de l’Alquimista, i que des de llavors sóc un picassià. Ara, amb l’edició dels Contes de capçalera, ja es pot veure que també he escrit narrativa. Però el meu teatre passa molt desapercebut, i això que si s’aplegués tot faria un volum de tres-centes o quatre-centes pàgines. També tinc els Quaderns de l’Alquimista, a més d’assajos, articles i traduccions, algunes de les quals molt introbables. Part de la meva obra sobre Picasso també es podria reunir. Les meves obres completes rectificarien la imatge que es té de mi i en donarien una visió global, però encara estan pendents. No dec ser home de venda, no dec ser home d’èxit, què hi farem.\n3. La dimensió de poeta és en mi sempre, fins i tot quan sóc assagista i tracto Picasso. Jean Paulhan, a Les fleurs de Tarbes, parla d’un jardí on estava prohibit entrar amb flors a la mà. Això es feia perquè la gent no robés flors i digués que ja les portava. Però ell ho agafa com a excusa molt bona per dir que la poesia no s’ha d’anar a buscar, és a dins, es troba. Al poeta la poesia ja li sortirà, tracti el que tracti. És en aquest sentit que crec que els meus contes són de poeta, hi ha una dimensió que en un prosista, per bo que sigui, no hi seria.\n10. De la meva generació, sóc el més divers. Sóc poeta, dramaturg, narrador, assagista i picassià. A mi de jove m’estranyava que homes com en Riba no escrivissin teatre. Em semblava que podia fer-ho, si volia. Però no, Riba no era dramaturg. Se’m feia estrany el poeta que només feia poemes. En aquest sentit potser em sentia més a la vora de Sagarra que de ningú, perquè era un artista global.\n12. No sóc gens pessimista, però ja he patit prou desenganys. Si fos pessimista no seria on sóc, m’haurien ensorrat als quaranta anys o abans. Sé sobreposar-me als cops. I això que n’he rebut de molt forts.


Dijous, 23 Febrer, 2017 - 19:30\nPresentació del llibre 'Les Dones a la Bíblia' a l'IREL L'IREL (Institut de Recerca i Estudis Religiosos de Lleida) acollirà el pròxim 23 de febrer el diàleg 'Les Dones de la Bíblia. La pervivència d'uns relats' en ocasió de la publicació del llibre 'Les Dones de la Bíblia' de la col·lecció 'Cristianisme i Cultura'. La lleidatana Mar Pérez, que és autora de dos capítols del llibre, serà una de les participants al diàleg en el qual també intervindran Núria Iceta, patrona de la Fundació Joan Maragall i editora de L'Avenç i el director de l'IREL, Ramon Prat. La sessió constarà de dues intervencions que oferiran dues mirades. Per una banda, Mar Pérez enfocarà la seva reflexió com autora de dos capítols i com a biblista. Per la seva banda, Núria Iceta parlarà des de la perspectiva de lectora i s'endinsarà en el diàleg fe i cultura. La presentació tindrà lloc el 23 de febrer a les 19.30 hores a la sala d'actes de l'IREL.


Motlle de disseny per a caixa de plàstic Funda de casquet elèctric Exportador i productor - Molder - ABERY\nMotlle de disseny per a caixa de plàstic Carcassa de recanvi elèctric\nDisseny de motlles per a caixa de caixa plàstica cobrir recinte elèctric 1, Introducció: ABERYMOLD pren el procés de motlle bàsic avançat que altres fabricants un pas més enllà. Sempre aprofitem aquesta oportunitat per fer un assaig intel·ligent i tornar a provar els motlles en un vibrant pas pel camí des de ...\nDisseny de motlle per caixa de caixa plàstica cobrir recobriment elèctric\nABERYMOLD pren el procés de motlle bàsic avançat que altres fabricants un pas més enllà. Sempre aprofitem aquesta oportunitat per fer un assaig intel·ligent i tornar a provar els motlles a un pas vibrant en el camí només des del disseny fins al muntatge. Disseny perfecte de motlles pels nostres enginyers experimentats i bon servei per omplir els vostres projectes;\nNom: Disseny de motlle per a caixa de caixa plàstica cobrir recobriment elèctric\nMida del motlle: 330 * 390 * 320MM\nP: Posem productes a la vostra botiga?\nPer exemple, podeu ordenar 10.000 unitats de plàstic de plàstic, però lliurar-lo per 2 o més vegades per negociació en un any.\nHot Tags: Motlle de disseny per caixa de caixa plàstica cobrir recinte elèctric, exportador, productor, moldeador, molí\nDisseny de fixació de motlles d'injecció de PVC d'AB...\nFormació de plàstic d'allotjament per a motlles i ei...\nInjecció de plàstic Fabricació i modelat de componen...


LEAP MOTION PORTA SENSORS DE MOVIMENT VR ALS DISPOSITIUS MÒBILS. EL FUTUR ÉS AQUÍ\nLeap Motion acaba d'anunciar Leap Motion Mobile Platform, una nova tecnologia en la qual s'està treballant que combina la innovació de programari i maquinari per aconseguir la funcionalitat completa del sensor de moviment en realitat virtual i augmentada impulsada per un dispositiu mòbil. Bàsicament, això permetrà que un usuari utilitzi la pantalla del seu dispositiu mòbil com a pantalla de realitat virtual mentre fa gestos amb les mans per interactuar amb l'experiència. No és diferent a la funcionalitat Kinect de Xbox One.\nEls reptes per construir una plataforma de seguiment en aquest espai han estat immensos. Necessitàvem construir un sensor Leap Motion completament nou amb un rendiment més alt i una potència molt menor. Havíem de fer que el programari de seguiment de mans més sofisticat del món funcionés a gairebé 10 vegades la velocitat, tot fent-lo més suau i més precís que mai, diu David Holz, de Leap Motion. en una publicació recent al blog . Tot i que el nostre perifèric de PC segueix sent inigualable a 140 × 120 graus, hem trobat que a la realitat virtual hi ha raons per anar encara més enllà. Així doncs, hem construït el nostre sistema de nova generació amb el camp de visió màxim absolut que pot suportar un sol sensor en un auricular VR, que és de 180 × 180 graus.\nLa plataforma mòbil Leap Motion començarà a aparèixer als espectacles de realitat virtual aquest mes i els desenvolupadors ja reben kits de demostració.\nEstàs emocionat amb aquest desenvolupament? Feu-nos-ho saber als comentaris a continuació.\nBattlefield 3 xbox one retrocompatibilitat\nGràfics de Microsoft Flight Simulator 2020\nWindows 10 Phone at&t\nData de llançament de l'actualització de minecraft millor junts\nhbo ara problemes de xbox one


Un veterà preocupat per l'estabilitat | Pepa Masó | Barcelona | Política | El Punt Avui\nUn veterà preocupat per l'estabilitat Un veterà preocupat per l'estabilitat Un veterà preocupat per l'estabilitat Un veterà preocupat per l'estabilitat + Un veterà preocupat per l'estabilitat E-mail\nBarcelona - 8 desembre 2015 2.00 h\nUn veterà preocupat per l'estabilitat\nEl candidat d'Unió critica que quan falten dos mesos pel 27-S no hi hagi govern a Catalunya i avisa dels riscos d'un Congrés sense una majoria clara\nDefensa la creació d'una ponència per perfeccionar una democràcia deteriorada i solucionar les demandes del país\nSi no treu l'escó reprendrà la seva feina com a advocat\nUn veterà preocupat per l'estabilitat Un veterà preocupat per l'estabilitat Un veterà preocupat per l'estabilitat Un veterà preocupat per l'estabilitat Un veterà preocupat per l'estabilitat E-mail\nQue deixin la propaganda i les ganes d'humiliar Catalunya com ha fet el ministre Montoro amb el FLA\nL'enquistament del problema català acabarà amb molta inestabilitat política i conseqüències econòmiques tremendes\nAquí no hi ha el costum del pacte polític, ni de govern de coalició. Falta maduresa democràtica per part dels polítics\nEl problema de Catalunya no serà si és independent o no, que no ho serà de moment, sinó la manca d'estabilitat\nNo he vist mai un país que declari abans la independència que tenir un govern\nJosep Antoni Duran i Lleida arriba puntual a la cita. La trobada s'havia de fer dos dies abans, però va agafar fred durant la presentació de la candidatura a Montjuïc i va preferir reservar-se per estar a punt per a l'inici de la campanya, la seva novena campanya per a unes eleccions espanyoles. Aquell dia estava núvol, avui llueix el sol, si bé la boirina espatlla la impressionant vista que hi ha de Barcelona des de la plaça del Doctor Andreu, al peu del funicular del Tibidabo. El candidat, tot un veterà amb més de trenta-cinc anys en política, arriba sol i ens dirigim a l'indret que ha triat per fer-se les fotografies, la carretera de les Aigües. Camina ràpid, costa seguir-li el pas, i mentre caminem parlem de la campanya que acaba de començar, de la inoportunitat del pont de la Puríssima– “tothom marxa”– i de com ha canviat la manera de fer. Els mítings i dinars multitudinaris en què el partit havia de fer un gran esforç, també econòmic, per mobilitzar militants i simpatitzants, han donat pas als actes en petit format. La d'enguany, la segona que fa Unió en solitari, serà tranquil·la, amb presència als mitjans i centrada en la demarcació de Barcelona, sense oblidar-nos de Tarragona, Girona i, per descomptat, Lleida.\nAquest és el novè cop que es presenta al Congrés. Una candidatura imprevista, resultat d'uns fets imprevistos: el trencament de la federació de Convergència i Unió i el fet que la seva formació quedés fora del Parlament. “Jo ho volia deixar. Ja vaig dir que aquesta era la meva darrera legislatura”, explica, però davant “la situació tan crítica que hi ha a Catalunya i a Espanya, i a Unió”, va sentir l'“obligació i la responsabilitat de presentar-se”. “Puc ser útil, seré útil i aquí estic donant la cara, que és el que s'ha de fer.”\nAra ja estem asseguts al menjador d'un restaurant on s'escola el sol per les finestres. Duran es treu l'americana –que tampoc llueix als cartells electorals– i demana una camamilla. Se'l veu relaxat, tranquil, amb ganes de conversar. Molt allunyat d'aquella persona de caràcter que reconeix ser home de “prontos”. Tranquil, però preocupat. Preocupat per la guerra de Síria i el terrorisme gihadista, que “ha de tenir una resposta europea, que ha de passar per seguretat i intel·ligència”. I si se suspèn Schengen, símbol de l'esperit de la UE? “Pot ser un retrocés, però a vegades cal fer un pas enrere per fer-ne dos endavant”. Preocupat també per la situació crítica que viu Europa després de la crisi econòmica, però sobretot preocupat “pel cul de sac en què es troba Catalunya”.\nAnalitzant el 27-S, admet que “l'independentisme va tenir un gran suport polític, fins al punt que és majoritari al Parlament, però aquest independentisme va plantejar les eleccions com a plebiscitàries, i és evident que no hi ha el 50% de persones que sumin per la independència tal com està plantejada. Fins i tot si hagués el 50% més u, no s'hauria de tirar endavant”.I es mostra molt crític sobre la situació actual: “Després de dos mesos i dies, ni tan sols tenim govern. Han estat capaços de posar-se d'acord per una declaració que és letal a efectes internacionals i en canvi no ho han estat per posar-se d'acord per investir un president i tenir un govern. No he vist mai un país que declari abans la independència que tenir un govern”, rebla.\nI arriba la sentència que Duran repeteix darrerament: “Desconec les CUP” i “la Convergència actual no la reconec”. Als cupaires els reconeix la seva coherència, però admet que estan “tant, tant, tant lluny del que nosaltres representem com a model de societat que mai hem tingut cap tipus de relació”. Govern o eleccions? “Qualsevol dels dos desenllaços és negatiu”. Als polítics, sosté, no se'ls elegeix per “anar convocant eleccions, se'ns elegeix per buscar fórmules que garanteixin l'estabilitat i la governabilitat”. Qüestionada aquesta possibilitat, queda la del pacte: “Fer un govern amb la CUP és posar-se el llop a casa”, afirma, i vol deixar molt clar que ho diu amb molt de respecte, però insisteix que el model de societat de la CUP “està a anys llum de la CDC clàssica”. Afirma que no vol basar la seva campanya en parlar dels altres, “però em sento amb l'obligació moral d'explicar que tot això ens està portant a una situació d'efectes irreversibles”, de la qual ell culpa, en part, Convergència.I també al PP i al PSOE. Als primers, pel que han fet mentre han governat els darrers quatre anys, i a tots dos per la seva actitud davant l'Estatut, ja sigui per acció o per omissió.\nI de l'Estatut a la Constitució, el pacte polític de la Transició, que “ha rutllat durant uns quants anys” però que ara “ja no serveix”. Duran troba necessari entrar en una nova etapa, “que no és passar de la dictadura a la democràcia, és passar d'una democràcia que s'ha erosionat en la seva aplicació a una que reculli els nous reptes i les noves realitats”. Ras i curt: s'ha de crear una ponència constitucional per perfeccionar una democràcia deteriorada i “en aquest perfeccionament s'ha de trobar la solució per a les demandes de Catalunya”.\nI reflexiona: “Mai Espanya ha entès Catalunya perquè Espanya s'ha fet amb mentalitat castellana, que no dóna per als sentimentalismes que formen part del que és important per al fet nacional català. El que més em fereix és quan s'identifica el sentiment català amb la pela. Sí que ens interessa tenir un bon concert, i ens interessa resoldre el finançament, però no és aquesta la nostra identitat. La nostra identitat és llengua i cultura, i sentiments. Hi ha molts sentiments darrere de les posicions que mantenim: els que creuen en la independència i els que no hi creiem, però defensen la realitat nacional d'aquest país.”\nLes majories que s'albiren després del 20-D fan difícil pensar en aquest consens que predica per a la reforma constitucional. El cap de llista d'Unió no s'atreveix a fer un pronòstic sobre els resultats, i més quan se li pregunta per determinades formacions “emergents”. “No conec Iglesias. No conec prou Ciutadans.... sé que hi ha una cara mediàtica, sé que hi ha molt de plató de televisió, però no veig un programa....” Dubta d'aquells que es presenten com la nova política però que a les seves llistes porten antics quadres del PP. És conscient que a Espanya canviaran coses, que s'acaba això de les majories absolutes i alerta de la dificultat que hi haurà per a la governabilitat si aquesta depèn no de deu i dotze diputats, com havia arribat a passar fins ara, sinó de trenta o quaranta. “Aquí no hi ha el costum del pacte polític, ni de govern de coalició. Falta maduresa democràtica per part dels responsables polítics.”\nÉs en aquest punt de la conversa quan aflora de manera més viva la seva preocupació pel moment polític actual. Parlem d'Espanya però altre cop li ve al cap Catalunya: “L'estabilitat és un valor que ara està en risc, està en risc a Catalunya d'una manera evident. Crec que el problema de Catalunya no serà si és independent o no, que no ho serà de moment, sinó la manca de governabilitat. I a Espanya, per raons molt diferents, també anem cap a un escenari molt complicat. Serà molt difícil gestionar els resultats del 20 de desembre, molt.”\nL'escenari que planteja a curt termini no deixa massa espai per a l'optimisme, i arribats a aquest punt és quan el candidat aconsella abandonar la ficció i tocar de peus a terra. “Que deixin la propaganda, les ganes d'humiliar Catalunya com ha fet Montoro amb el FLA...”. Duran insisteix que cal negociar perquè l'enquistament del problema català “acabarà amb molta inestabilitat política i tindrà conseqüències econòmiques tremendes per a Catalunya i també per a Espanya”, però adverteix que mai hi haurà negociació si el que es reclama és la independència, perquè no ho vol Espanya i, sobretot, no ho vol Europa.\nLa conversa es relaxa quan parlem del seu futur. Confia en aconseguir un escó. I si no és així, treballarà d'advocat al despatx de la seva dona, que és el que tenia previst fer abans de decidir-se a repetir per novena vegada, i aprofitarà per passar més temps amb la família. Té clar que l'endemà de les eleccions, un cop celebrada la tradicional valoració dels resultats, marxarà cap a Begur passar-hi les vacances de Nadal. La diada de Reis la passarà a Tamarit, a casa del pare, de 91 anys, que viu sol des d'en fa onze, quan va morir la mare de càncer. “Unes vacances tranquil·les passi el que passi.” La dona i les tres filles han quedat sempre al marge de l'exposició pública, “són espai diferents”. Quan parla de les filles li canvia la veu. Expressa preocupació pel seu futur –“abans una carrera t'assegurava una feina estable”–, i alhora valora el coratge i la valentia que demostren en la recerca de la felicitat; no els fan por els canvis. “Els joves d'ara –diu –són millors que nosaltres, molt millors”.\nJosep Antoni Duran i Lleida (Alcampell, 1952) ha triat la carretera de les Aigües per fer-se la fotografia que il·lustra aquesta conversa. Hi passeja amb la dona quan pot, abans la feia corrents pràcticament cada dia abans d'anar al gimnàs, però va haver de baixar considerablement el ritme a causa d'una angina de pit. “L'exercici físic és necessari per a la salut, imprescindible per a una persona que té la vida que tinc jo.” Li agrada, diu, caminar, esquiar i anar en bicicleta. Josep Antoni Duran i Lleida té molta cura de l'alimentació i dorm poc, entre cinc i cinc hores i mitjà. “Abans dormia més, em faig gran”, diu amb un somriure.\nLa presidenta d'Andalusia acusa Mas d'haver desatès els catalans\nRajoy amenaça amb la suspensió de Mas\nEl Punt Avui. Girona 08-12-2015, Pàgina 28\nEl Punt Avui. Nacional 08-12-2015, Pàgina 10\nEl Punt Avui. Camp i Ebre 08-12-2015, Pàgina 10\nEl Punt Avui. Lleida 08-12-2015, Pàgina 10\nEl Punt Avui. Maresme 08-12-2015, Pàgina 10


El programa musical de la Diputació de València, el Sona la Dipu, continua amb la seua agenda durant aquest cap de setmana amb tres cites imprescindibles. D'una banda, aquesta nit, Deliri (grup de reserva de l'edició d'enguany) estarà actuant a Carcaixent amb Els Amics de les Arts. El concert començarà a les 23:00h en el Parc Navarro Daràs i serà gratuït. Amb ells estaran també els djs FX- Selector i Macondo.\nA més, avui divendres també actuaran Holy Paul, guanyadors de Sona la Dipu 2015, que participen en la festa de Redacción Atómica a València. L'obertura de portes serà a les 22:30h i juntament amb ells actuaran Moon Crackers i Obleas Djs. Les entrades estan disponibles en Notikumi per 5€.\nFinalment, el diumenge 8 d'octubre, Candela Roots, finalistes en l'edició de Sona la Dipu de 2016, continuaran la seua gira #HumanitéTour en el Port de Sagunt. El concert podrà gaudir-se a partir de les 22:00h en l'Auditori Triangle Llindar on també actuaran Jamaleònics. Tots dos concerts són gratuïts.\nTotes les dates i notícies s'aniran actualitzant en la nova web de Sona la Dipu www.sonaladipu.es


Recés familiar de Quaresma a la Casa d'Espiritualitat Claret – Claret Sanctus Paulus\nRecés familiar de Quaresma a la Casa d'Espiritualitat Claret\nRecés familiar de Quaresma a…\nEls passats dies 3 i 4 de març es van reunir a la Casa d’Espiritualitat de Vic una setantena de persones, entre grans i petits, per gaudir d’un nou recés per a famílies. Es tractava de la segona reunió familiar d’aquestes característiques de les tres que s’organitzen cada curs.\nAquesta nova trobada corresponia al recés de Quaresma i, en el seu decurs, es van treballar aspectes diferents de conversió personal i d’aprofundiment del camí d’aquestes setmanes cap a la Pasqua.\nEl Recés Familiar estigué ambientat en l’eix d’animació dels bombers. En aquest sentit, a partir de dinàmiques diferenciades per a grans i petits, es feu veure que els diversos membres de les famílies també poden tenir, com els professionals que combaten contra els incendis, una actitud de lluita contra els «focs» individuals. Amb l’aigua de la vida i des del reconeixement que Crist és amb nosaltres, es poden vèncer les temptacions i els moments de feblesa.\nDel Recés també destacar l’eucaristia que es feu per tancar l’activitat -presidida pel P. Màxim Muñoz-, en el transcurs de la qual es mostrà el treball que tant la canalla com els adults havien realitzat al llarg de les dues jornades.\nAnteriorPost anterior:ACATIST organitzat pel grup Claret d'Ecumenisme de VicSegüentSegüent post:Preparant St. Jordi


Blog – Página 11 – Solbox\nBronzejat Bonic, Eficaç, Ràpid y SEGUR\nLes nostres màquines de bronzejat són la més avançades en tecnologia i seguretat del mercat. Són màquines d’ALTA QUALITAT que compleixen tots els requisits de totes les institucions a nivell europeu i estatal. Per això podem assegurar un BRONZEJAT BONIC, EFICAÇ, RÀPID i SEGUR. → Facials (KBL SHuttel) → Horitzontals (JK.Ergoline 1100) → Verticals (KBL […]\nEtiquetas: bronze, bronzejat, intensitat del bronzejat\nTRACTAMENTS MÉS INNOVADORS EN BELLESA, ESTÈTICA I BENESTAR .\nEn SOLBOX ens agrada pensar en la teva bellesa i salut. Volem ajudar-te a sentir-te bé, per dins i per fora , posem a la teva disposició ELS TRACTAMENTS MÉS INNOVADORS EN BELLESA, ESTÈTICA I BENESTAR . Des de la tecnologia més avançada en Bronzejat fins a solucions per a la pell o tecnologia especialitzada, […]\nEtiquetas: brozejat, tecnologia avantzada, tecnologia corporal, tecnologia especialitzada, Tecnologia facial\nTus Vacaciones en Instagram\nLa majoria de vosaltres estareu de vacances … ¡¡¡¡ gaudint de l’ aigua o la muntanya !!!! Pujar els vostres selfies a Instagram solboxbarcelona i explicar-nos que feu ٩(●̮̮̃•̃)۶ ٩(-̮̮̃-̃)۶ ٩(͡๏̯͡๏)۶ ٩(-̮̮̃•̃)۶ ٩(×̯×)۶\nEtiquetas: holidays, instagram, selfies, solbox, Vacances\nALIMENTS QUE POTENCIEN EL TEU BRONZEJAT\nHi ha una sèrie d’aliments que potencien el to de la pell. A més de beneficiar-te en això, són hipocalòrics. Què més pots demanar?Els aliments tenen un color que ens diu que tipus de vitamines ens ofereix. En el cas del bronzejat veurem aliments taronges.Els aliments amb color taronja o groc proporcionen al nostre cos […]\nEtiquetas: Aliments i bronzejat, potenciadors del bronzejat


DUKE ELLINGTON: EL SOMRIURE DEL JAZZ\njosé luis santiso\nL'Art del 78 rpm d'A2gramòfons arriba al MNAC amb l'esdeveniment d'ITB\nA2GRAMÒFONS presenta les retro-sessions d'estiu a la terrassa del Miramar\nA2GRAMÒFONS torna a l'ARTTE de Barcelona\nCOM FER-SE DISCOS A 78RPM A CASA?\nJazz a Go-Go al Marula Café\nA2GRAMÒFONS fa història\n98 ANYS AMB VERA LYNN\nSOPHIA LOREN a 78 rpm: una joia sonora per a les sessions exòtiques.\nESTRENA Sessions Elèctriques a 78 rpm A2GRAMÒFONS\nLA REVOLUCIÓ DE LES MÀQUINES PARLANTS\nDissabte 24 de maig, fa 40 anys de la mort de Duke Ellington, l'home que amb el seu somriure i el seu talent més va influir en el desenvolupament del Jazz durant gairebé tot el segle XX. Tanmateix, nosaltres us volem oferir les 15 cançons imprescindibles del mestre del jazz. Cliqueu aquí: "40 anys sense el Duc del Jazz".\nNo hi ha dubte. Ell va ser el pianista i director d'orquestra que va acompanyar a les veus més grans dels primers anys de la història de la música que va a més va servir per trencar les cadenes de la moral victoriana i de la comunitat afroamericana a ritme del Swing. http://youtu.be/gOlpcJhNyDI\nA2GRAMOFONS us recordem que tenim sessions en directe només per amants del swing i el Lindy hop, i que malgrat que les nostres vetllades mai seràn com aquesta genuina Jam Session original de l'època amb Duke Ellington i els Whasingtoners, si que són una de les propostes més autèntiques per aquells que els agrada treure fum dels peus.


Ivey House Bed & Breakfast Everglades City (FL) Estats Units - Ofertes d'hotels amb els MILLORS DESCOMPTES EN LÍNIA\n107 Camellia Street, Everglades City, Everglades City (FL), Estats Units - Veure al mapa\nIdeal tant per a la diversió com per al relax, Ivey House Bed & Breakfast es troba a la zona de Everglades City de la ciutat de Everglades City (FL). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Ivey House Bed & Breakfast asseguren una estada plaentera als seus clients. Les carecterístiques més important de l'hotel inclouen servei de bugaderia, botigues a l'hotel.\nA més, totes les habitacions ofereixen una gran varietat de comoditats com ara aire condicionat, calefacció, telèfon, aparell de televisió, nevera per satisfer els clients més exigents. L'hotel ofereix moltes oportunitats d'oci úniques, com piscina exterior, esports d'aigua (no motoritzats). Descobreixi una encantadora mescla de servei profesional i ampla gama de característiques a Ivey House Bed & Breakfast.\nTots els tipus de viatgers (431) Parelles (188) Viatgers en solitari (10) Famílies amb infants petits (112) Famílies amb infants grans (89) Grups (35)


Biblioteques que alimenten. Formació, alimentació i biblioteques - COBDCV\nCOBDCVFormacióCursosBiblioteques que alimenten.…\nBiblioteques que alimenten. Formació, alimentació i biblioteques\nTaller en línia que se celebrarà el 17 de febrer de 2021\nPor cobdcv | Publicat 04/01/2021\nData: 17 febrer de 2021\nHorari: de 10 a 13 hores. (El taller tindrà 3 hores més de treball individual).\nLloc: Plataforma Netformation de Justicia Alimentaria\nProfessors: Raquel Álvarez, Anna Muñoz i Gil. (Justicia Alimentaria) i Marcos García (Medilab Prado)\nRaquel Álvarez: Enginyera forestal i Màster en Agroecologia. Amb coneixement profund de les xarxes alimentàries alternatives a València, actualment treballa com a dinamitzadora territorial de Justícia Alimentària, on participa en projectes d’educació per al desenvolupament i acompanya processos de transició cap a una alimentació més saludable, sostenible i justa, principalment en l’àmbit familiar i escolar.\nAnna Muñoz i Gil: Llicenciada en Història, Màster de Professora de Secundària i en Investigació en Didàctica de les Ciències Socials. Actualment és responsable pedagògica de Justícia Alimentària, on participa en projectes educatius en diversos àmbits (educació formal i no formal) i en tots els nivells: primària, secundària, formació professional i universitària. Vinculada al món de les llibreries especialitzades en pensament crític.\nMarcos García: Entre 2006 i 2014, Marcos García va ser responsable del programa cultural de Medialab-Prado juntament amb Laura Fernández. Entre 2004 i 2006 va ser responsable del programa d’educació de Medialab Madrid juntament amb Laura Fernández, en el qual van desenvolupar el programa de mediació cultural i el projecte Interactius. Ha participat en fòrums nacionals i internacionals sobre cultura digital, medialabs, innovació ciutadana i cultura lliure. Actualment és director de Medialab Prado.\nEs lliurarà certificat d’assistència de 6 hores.\nJustícia Alimentària és una associació a més de 30 anys de recorregut que promou, des de la cooperació, l’educació i la mobilització, un model alimentari saludable, sostenible i just. Biblioteques que Alimenten és un projecte d’Educació per al Desenvolupament promogut per Justícia Alimentària que té per objectiu que les biblioteques públiques es convertisquen en llocs de producció de coneixement i participació ciutadana entorn de l’alimentació.\nAl voltant de 90.000 persones moren a l’any per malalties cròniques que poden atribuir-se a l’alimentació industrial. A més, el sistema alimentari actual té enormes impactes ecològics, la qual cosa també acaba afectant el nostre benestar i la nostra salut. Aquests impactes no afecten a tothom per igual, sinó que s’acarnissen amb les persones amb menys recursos culturals i econòmics.\nL’accessibilitat dels recursos que ofereixen les biblioteques públiques és una oportunitat per a arribar als col·lectius més vulnerables. Urgeix un canvi cap a una alimentació bona per a les persones i per al planeta i les biblioteques poden tindre un important paper en aqueixa necessària transició alimentària.\nL’objectiu d’aquesta formació és dotar al personal de les biblioteques públiques de coneixements i recursos educatius i bibliogràfics relacionats amb l’alimentació saludable i sostenible i amb altres temàtiques relacionades: ecofeminisme, defensa del territori, canvi climàtic, etc.\nLa formació donarà principi amb una classe virtual amb participació del tot el professorat, en la qual es justificarà per què és necessari transitar a un sistema alimentari més saludable, més just i més sostenible, i què pot fer les biblioteques públiques sobre aquest tema. El temari complet, la proposta d’activitats i els recursos educatius i bibliogràfics quedaran penjats a l’Aula Netformation de Justicia Alimentaria durant 2 setmanes, de manera que l’alumnat podrà seguir el curs al ritme que necessite. Temps total estimat per a la realització del curs: 6 hores.\nTransició alimentària i efectes sobre la salut.\nDesigualtats alimentàries i dret a l’alimentació.\nRelació entre sistema alimentari, crisi ecològica i pandèmies.\nAgroecologia: aliments bons per a les persones i per al planeta.\nEl paper de les biblioteques en la promoció de la salut i l’alimentació.\nRecursos bibliogràfics per a persones adultes i activitats per a públic infantil.\nLes biblioteques com a laboratoris ciutadans sobre temàtica alimentària.\nTaller Exclusiu per a membres COBDCV i treballadors/es de la XLPV\nTags: Biblioteques, Cursos realitzats 2021, Tallers en línia


Text: Ajuntament de Pratdip\nPratdip és conegut per la gent de la rodalia i del mateix poble com "El Prat".\nLa població va pertànyer des del primer moment a la Baronia d’Entença i després al Comtat de Prades, seguint les vicissituds històriques d’aquest comtat, com totes les poblacions que l’integraven. Aquest fet sembla ser que provocà una certa dependència de Tivissa perquè hi mantenia alguns drets el bisbe de Barcelona.\nLes primeres referències documentals es troben a les butlles del papa Anastasi IV, l´any 1154, i de Celestí III, l´any 1194. A l´exterior de l´església hi ha una pedra sepulcral de jacobus de Carcassona, amb la data de 1238.\nTorre del Capet Absis de l’església amb altra torre al fons\nEntre les construccions més notables que conserva el poble, cal destacar l´església parroquial de Santa Maria, de volta gòtica, amb absis i portalada romànics. Fou restaurada el 1959.\nHi ha restes del castell encimbellat damunt del poble. Es conserven també restes de les muralles, algunes dins les cases, i també restes de les torres. Una d'aquestes torres, la del Capet, amb l´arc del portal, era utilitzat com a presó.\nSota el castell hi ha el Molí de més Amunt que, segons la tradició, guarda enterrats els tresors d´un francès dins d´una pell de cabra. El molí té adossada una torre de defensa.\nA uns 4 km. del poble hi ha el santuari de Santa Marina, edifici gran, voltat de xiprers, vora el qual brolla una font. Té adossades tres o quatre cases, antigues hostaleries, existents ja en el segle XIX.\nLa llegenda del Dip\nDe les llegendes que s´expliquen al Prat, la més famosa i distintiva és la del "Dip", tant és així que el dip dóna nom al poble i vida a l'escut.\nSegons diu la tradició, els dips eren uns gossets de color fosc que vivien pels voltants del poble. De vegades, seguien els traginers durant la nit, i aquells homes esparverats només distingien, entre la foscor, uns ulls ferotges que els escodrinyaven. D’altres vegades, feien estralls en el bestiar i aleshores es limitaven a veure's la sang de les seves víctimes, un fet que els va donar fama vampírica.\nAquests animalons emblemàtics ja eren representats en el retaule de Sta. Marina de 1602 i també en el de 1730. En aquest darrer, sobre un fons daurat, es retallava el relleu negre del dip, amb la cua aixecada i una llengua rogenca que sortia de l’amenaçadora boca, conferint-li un aspecte diabòlic. També s´utilitza en el segell municipal des de 1700. Avui el monument al dip de l’entrada del poble ofereix una imatge més amigable d´aquests llegendaris gossos "vampirs".\nCal Menescal Pratdip


La correspondència entre Julian Assange i el departament d'Estat dels EUA abans de la filtració\nEl govern nord-americà va advertir en una resposta per carta al fundador del portal web que la publicació de documents diplomàtics posaria en perill la vida de molta gent\nREDACCIÓ Barcelona 03/12/2010 13:57\nL'intercanvi de correu postal entre el fundador de Wikileaks i les autoritats nord-americanes abans de l'última filtració de telegrames diplomàtics indiquen la importància per al govern dels EUA del contingut dels telegrames diplomàtics revelats.\nL'australià Julian Assange va enviar primer una carta a l'ambaixador nord-americà a Londres, Louis Susman, en què demanava si hi havia algun tipus d'informació que pogués posar en risc persones i que en aquell cas, en respectaria la confidencialitat. La resposta escrita del departament d'Estat dels EUA advertia Assange que la filtració vulnerava la legislació nord-americana i posaria en perill la vida de moltes persones innocents. En aquesta carta també s'indica que Washington havia parlat amb representants de The New York Times, The Guardian i Der Spiegel.\nEl fundador del portal Wikileaks hi va respondre amb una altra carta en què confirmava que publicaria els més de 250.000 documents. Julian Assange també va retreure a les autoritats americanes que no s'avingués a negociar amb ell.


Concurs pinta La Marató 2012\tPinta la Marató de TV3 és el concurs al que ens van presentar amb els alumnes de 3er D per la matèria de Ciències de la Naturalesa motivats després de la xerrada feta en el marc de La jornada de la Ciència.\nLa veritat que no hem tingut massa temps però el resultat final a mi m'ha agradat, no tant al jurat, però l'important és participar i encoratjar als alumnes. Confio en que sigui la primera de moltes participacions i perquè no amb més sort.\nDe totes formes cal felicitar als alumnes.\nTotes les obres estan exposades a la següent web: www.tv3.cat/marato\nUs adjunto fotografia del mural presentat resultat d'una pluja d'idees del alumnes.\nDia Internacional Contra la Violència de Gènere\tEl 25 de Novembre va ser el Dia Internacional Contra La Violència De Gènera. Durant la darrera setmana de novembre i la primera de desembre, es van realitzar diferents activitats per a sensibilitzar als alumnes sobre aquest tema. S'ha treballat la violència de gènere a les tutories dels diferents cursos, incidint en què és violència? i què no és violència? mitjançant cançons, murals, escrits... i també penjant fotos de grup com aquestes a la web de TALLA JA AMB ELS MALS ROTLLOS (campanya contra la violència de gènere d'aquest any).\nTaller d'autodefensa Can Comamala 24N\tEl pasat 24 de novembre les nostres alumnes d'Educació Infantil van visitar Can Comamala per realitzar un taller d'autodefensa.\nTaller dinamitzat a 2on d'Infantil\tAquí teniu les fotos del taller que van dinamitzar les alumnes de 2on d'Educació Infantil.\nTallers amb la Montse Pastor\tAquí teniu les fotos dels tallers realitzats per la Montse Pastor durant aquest primer trimestre de curs.\nTallers de Nadal\tEl dia 21 de desembre tancarem el curs amb la realització de 2 hores de tallers per tot l'alumnat de l'ESO (construcció d'arbres de Nadal, Karaoke, postals, Gimcanes d'obstacles, màscares, etc.) i l'entrega de notes abans de marxar de vacances.\nConvocatòria d'eleccions al Consell escolar Mostra Fotofilosofia 2012\nL'Institut Gabriela Mistral guanya els dos concursos del Dia de l'emprenedor\nundefined\tCantidad de artículos:\t23\tPágina 8 de 10\tInicioAnterior12345678910SiguienteFinal\tConcurs de neteja


Una vegada superades les fases més complicades de la pandèmia provocada pel coronavirus, hem visitat el Centre de Salut de Pego, que mostra un aspecte diferent a com era al mes de març, uns dies abans que es decretara l’estat d’alarma a Espanya. El coordinador de la zona de salut de Pego, i director mèdic del centre, Carlos Juan, ens ha explicat a Ràdio Pego, i a la regidora de Sanitat, Alicia Siscar, que amb el coronavirus s’ha hagut de reorganitzar els espais per tal de garantir la màxima seguretat dels pacients i personal mèdic.\nLa reestructuració ha estat imprescindible perquè el Centre de Salut de Pego ha continuat obert durant tot l’estat d’alarma i rebent els pacients que necessitaven ser atesos en persona. I és que els canvis, com a la resta de Centres de Salut de la Comunitat Valenciana i de la resta d’Espanya, no s’han produït només en els espais físics, sinò també en la manera d’atendre els pacients.\nAra per ara, les cites i les consultes es realitzen per via telefònica, però, per descomptat, les persones que ho necessiten, i en els casos que és escaient per al correcte diagnòstic, els metges del centre de salut reben els pacient. També es dóna servei presencial a les urgències.\nTal com indica Carlos Juan, és una nova manera d’atendre els pacient, que ve marcada per alt grau de contagi del coronavirus i pels protocols que estableix tant la Conselleria com la direcció de Marina Salut. Una forma de treballar que també resulta nova i complicada per als professionals.\nSegons explica, cada matí els metges han d’enfrontar-se a agenda comú anomenada «de contingència» formada per 100 registres de pacients que han d’atendre telefònicament, més els que han de rebre presencialment, tant al Centre de Salut, com en les visites a domicili. És per tot això que el director mèdic demana tranquil·litat i apel·la a la comprensió dels usuaris.\nCarlos Juan manifesta que no sap si algun dia es podrà tornar al sistema de treball anterior, encara que ho veu complicat. Ara, els pacients sense urgències han de demanar cita per telèfon i se’ls inclou en l’agenda comú. Els metges li tornen la telefonada i l’atenen si el diagnòstic és possible per telèfon. Si no, se’ls citarà per a anar al centre de salut i fer les proves que siguen escaients.\nEn aquest sentit, el doctor Pedro Ortolà, metge de família, ha fet alguna puntualització.\nAl respecte del futur més immediat, Carlos Juan pensa que el que es farà és combinar l’atenció telefònica amb la presencial. I, segons anuncia, es donarà prioritat als malalts crònics. El director del Centre de Salut de Pego també ha destacat el bon comportament de la ciutadania durant la pandèmia, el que ha fet que la incidència del coronavirus a la localitat haja sigut mínima. Però, diu, no ens podem relaxar.\nEn aquesta mateixa línia, el doctor Ortolà ha parlat de dos moments clau.\nD’altra banda, Juan ha destacat la tasca de tots els professionals de la zona de salut de Pego. Segons ha comentat, els metges han atés a moltes persones des de sa casa fins i tot durant els capt de setmana. També ha parlat dels metges que han fet possible que el consultori auxiliar de la Vall de Gallinera s’haja mantingut obert i haja sigut l’únic que ha continuat oferint servei quan es va ordenar que tots sigueren tancats. La decisió de mantindre’l obert ha estat motivada perquè els habitants de la Vall de Gallinera són majoritàriament d’edat avançada, i el Centre de Salut de Pego els queda massa lluny.\nPer últim, Carlos Juan ha tingut unes paraules especials per al doctor Pedro Ortolà.\nEn un parell de mesos, el doctor Ortolà es jubilarà i posarà fi a 27 anys de metge de família a Pego.\n← El mercat podria tornar a Pego dijous pròxim amb una nova ubicació\n“Infralleu”, la mostra d’Inma Femenía amb què Bombas Gens torna a una realitat diferent →